چین خالق بانکی (مرکز بانکی)، آمریکا خزینه ناظیرلیگی‌نین پکن رهبرلیگینی ارز مانیپولاتؤرو اولماقلا ایتیهام ائتمه‌سین‌دن درین کدر دویولدوغونو آچیقلادی.
بانک‌دان ائدیلن آچیقلامادا، آمریکا مالیه ناظیرلیگی‌نین چینی ارز مانیپولاتؤرلوغو ائدن اؤلکه اولا‌راق آدلاندیرماسینا باغلی، "چین، بون‌دان درین کدر دویور."  ایفاده‌سی ایستیفاده ائدیلدی.
سؤز موضوعسو ائتیکتلمه‌نین، بین الخالق قایدا‌لارا ضرر وئرن، قلوبال ایقتیصاد و فینانس بازارلاریندا اهمیت‌لی تأثیری اولا‌جاق تک طرف‌لی و قورویوجو بیر رفتار اولدوغو ایفاده ائدیلدی.
چین پول واحیدی یوان، سون 11 ایلدیر دو‌لار قارشی‌سین‌داکی ان آشاغی سویه‌سینه گئریله‌میشدی. آمریکا خزینه ناظیرلیگی دا ائتدیگی آچیقلاما ایله، چین‌ی ارز مانیپولاتؤرلوغو ائتمکله گوناهلاندیریلمیشدی.
چین پول واحیدی‌نین دیر ایتکی‌سی و چین‌لی شیرکت‌لرین آمریکادان اکینچی‌لیک محصول‌لاری آلیشینی تاخیره آلماسی، آمریکا پرزیدنتی دونالد ترامپ‌ین چین مال‌لارینا ایجرا ائتدیغی علاوه وئرگی آچیقلاماسی‌نین آردین‌دان گلمه‌سی دقتی چکدی.
